27.4.2022
SK
Úradný vestník Európskej únie
L 124/3
(17)
Spojené štáty americké nahlásili Komisii ďalší výskyt ohnísk vysokopatogénnej aviárnej influenzy u hydiny.
Tieto ohniská sa nachádzajú v okresoch Blue Earth a Meeker v štáte Minnesota, Spojené štáty americké a ich výskyt bol potvrdený 14. apríla 2022 laboratórnou analýzou (RT-PCR).
(18)
Veterinárne orgány Kanady, Spojeného kráľovstva a Spojených štátov amerických zriadili v okruhu 10 km okolo postihnutých zariadení kontrolné pásmo a v záujme kontroly výskytu vysokopatogénnej aviárnej influenzy a obmedzenia šírenia tejto choroby zaviedli politiku likvidácie zvierat.
(19)
Kanada, Spojené kráľovstvo a Spojené štáty americké predložili Komisii informácie o epidemiologickej situácii na svojom území, ako aj o opatreniach prijatých na zamedzenie ďalšieho šírenia vysokopatogénnej aviárnej influenzy.
Komisia tieto informácie vyhodnotila.
Na základe tohto hodnotenia a v záujme ochrany štatútu zdravia zvierat v Únii by už nemal byť povolený vstup do Únie, pokiaľ ide o zásielky hydiny, zárodočných produktov hydiny a čerstvého mäsa z hydiny a pernatej zveri z oblastí, na ktoré sa vzťahujú obmedzenia zavedené veterinárnymi orgánmi Kanady, Spojeného kráľovstva a Spojených štátov amerických z dôvodu nedávneho výskytu ohnísk vysokopatogénnej aviárnej influenzy.
(20)
Spojené kráľovstvo okrem toho predložilo aktualizované informácie o epidemiologickej situácii na svojom území v súvislosti s výskytom ohnísk vysokopatogénnej aviárnej influenzy potvrdených 25. novembra 2021 v chovoch hydiny v blízkosti dediny Barrow upon Soar v okrese Charnwood v grófstve Leicestershire v Anglicku, Spojené kráľovstvo, 30. novembra 2021 v blízkosti dediny Barrow upon Soar v okrese Charnwood v grófstve Leicestershire v Anglicku, Spojené kráľovstvo, 2. decembra 2021 v blízkosti mesta Leominster v okrese North Herefordshire v grófstve Herefordshire v Anglicku, Spojené kráľovstvo, 5. decembra 2021 v blízkosti mesta Newent v okrese Forest of Dean v grófstve Gloucestershire v Anglicku, Spojené kráľovstvo, 6. a 7. decembra 2021 v blízkosti dediny Barrow upon Soar v okrese Charnwood v grófstve Leicestershire v Anglicku, Spojené kráľovstvo, 10. decembra 2021 v blízkosti mesta Moffat v okrese Dumfriesshire v oblasti rady Dumfries and Galloway v Škótsku, Spojené kráľovstvo a 14. decembra 2021 v blízkosti mesta Middleton-in-Teesdale v okrese County Durham v grófstve Durham v Anglicku, Spojené kráľovstvo.
Spojené kráľovstvo takisto predložilo informácie o opatreniach, ktoré prijalo na zabránenie ďalšiemu šíreniu tejto choroby.
V nadväznosti na výskyt tohto ohniska vysokopatogénnej aviárnej influenzy zaviedlo Spojené kráľovstvo v záujme kontroly a obmedzenia šírenia uvedenej choroby politiku likvidácie zvierat.
Po vykonaní politiky likvidácie zvierat v chovoch hydiny, ktoré boli na jej území nakazené, Spojené kráľovstvo navyše dokončilo vykonávanie požadovaných opatrení na čistenie a dezinfekciu.
(21)
Komisia vyhodnotila informácie, ktoré predložilo Spojené kráľovstvo, a dospela k záveru, že ohniská vysokopatogénnej aviárnej influenzy v chovoch hydiny v blízkosti dediny Barrow upon Soar v okrese Charnwood v grófstve Leicestershire v Anglicku, Spojené kráľovstvo, v blízkosti mesta Leominster v okrese North Herefordshire v grófstve Herefordshire v Anglicku, Spojené kráľovstvo, v blízkosti mesta Newent v okrese Forest of Dean v grófstve Gloucestershire v Anglicku, Spojené kráľovstvo, v blízkosti mesta Moffat v okrese Dumfriesshire v oblasti rady Dumfries and Galloway v Škótsku, Spojené kráľovstvo a v blízkosti mesta Middleton-in-Teesdale v okrese County Durham v grófstve Durham v Anglicku, Spojené kráľovstvo boli odstránené a že už neexistuje žiadne riziko spojené so vstupom komodít z hydiny do Únie z pásiem Spojeného kráľovstva, z ktorých bol v dôsledku výskytu týchto ohnísk pozastavený vstup komodít z hydiny do Únie.
(22)
Prílohy V a XIV k vykonávaciemu nariadeniu (EÚ) 2021/404 by sa preto mali zodpovedajúcim spôsobom zmeniť.
(23)
Vzhľadom na súčasnú epidemiologickú situáciu v Kanade, Spojenom kráľovstve a v Spojených štátoch amerických, pokiaľ ide o vysokopatogénnu aviárnu influenzu a vážne riziko jej rozšírenia do Únie, by zmeny vykonávacieho nariadenia (EÚ) 2021/404, ktoré sa majú vykonať na základe tohto nariadenia, mali nadobudnúť účinnosť čo najskôr.
(24)
Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
PRIJALA TOTO NARIADENIE:
Článok 1 Prílohy V a XIV k vykonávaciemu nariadeniu (EÚ) 2021/404 sa menia v súlade s prílohou k tomuto nariadeniu.